༄༅། ། གང་གི་ཐུགས་རྗེའི་འོད་ཟེར་ཕྲ་མོས་ཀྱང༌། ། སྲིད་བཞིའི་རྒུད་པའི་མུན་
སྟུག་སྲོག་འཕྲོག་ཅིང༌། ། ལེགས་ཚོགས་པདྨོ་འབུམ་སྡེའི་ཁ་འབྱེད་པ། ། མཆོག་གསུམ་
ཉིན་མོར་བྱེད་པས་ཁྱོད་ལ་སྲུངས། ། རྒྱ་ཆེན་མང་ཐོས་ཀུན་དགའི་རྫིང་བུ་རུ། ། རྨད་
བྱུང་བློ་གྲོས་འདབ་ཕྲེང་རྫོགས་པའི་སྦུབས། ། ལེགས་བཤད་སྦྲང་རྩིའི་ཐིག་ལེའི་ལྕིད་
ལྡན་པ། ། དྲན་དབང་པད་དཀར་གཞོན་ནུ་གང་དེ་ལ། ། མདོ་རྒྱུད་གཞུང་ལུགས་
པདྨོའི་ཚལ་ཆེན་དུ། ། བཤད་སྒྲུབ་འཕུཪ་ལྡིང་རོལ་རྩེད་བགྱིད་པ་ལ། ། ཀུན་ནས་
ཆགས་ཀྱང་རྣམ་གཡེང་དབང་སོང་བའི། ། བཙུན་ཆུང་བུང་བ་གང་དེས་མཆིད་འདི་
གླེང་། ། མིག་ནི་གཙུག་ལག་ངོ་མཚར་ལྟད་མོས་ཚིམས། ། ཡིད་ནི་ཟབ་མོའི་དོན་ལ་
དཔྱོད་པས་བྲེལ། ། མགྲིན་པ་དམ་ཆོས་དབྱངས་སྙན་འཛད་མེད་པས། ། བློ་གསལ་རྣ་
བའི་དགའ་སྟོན་འགྱེད་པ་ཁྱོད། ། མཚན་འཛིན་འཁྲུལ་འཁོར་འཇོམས་ལ་མངོན་
ཆས་པའི། ། མདོ་སྔགས་ལེགས་བཤད་ང་རོ་སྒྲོག་པ་དང་། ། ཟབ་དོན་སྒྲུབ་པའི་རྣལ་
འབྱོར་ཟུང་འབྲེལ་དུ། ། སྤྱོད་ལ་ཟླ་མེད་ཁྲིམས་ལྡན་གླིང་མཆོག་དེར། ། སྒྲུབ་དང་སུན་
འབྱིན་རྟོག་གེའི་རིགས་ཚུལ་ལ། ། ཆེས་ཆེར་བྱང་བའི་རིགས་སྨྲ་འདུས་པའི་གྲྭར། །
ཟབ་རྒྱས་གཞུང་བརྒྱའི་ཚིག་དོན་ཕྲ་མོ་ཚུན། ། ལུང་དང་རིགས་པས་སྒྲོ་འདོགས་ལྷག་
མེད་བཅད། ། ཁྱད་པར་ཟབ་བརླིང་གྲུབ་པའི་རྒྱ་མཚོའི་མཐར། ། བགྲོད་པའི་དེད་
དཔོན་མཆོག་ལས་ལེགས་བཤད་ཀྱི། ། ནོར་བུའི་སྐྱེས་བཟང་བག་མེད་བླངས་པ་ཡིས། །
- 323 -

ཆབ་ཤོག་གི་རིམ་པ་འགའ་ཞིག
ཡིད་ཀྱི་གན་མཛོད་ཅིར་ཡང་གང་ཞེས་ཐོས། ། སྐྱེས་སྦྱངས་རྣམ་པར་དཔྱོད་པའི་
འདབ་གཤོག་རྩལ། ། བཅུ་ཕྲག་རིག་པའི་མཁའ་མཐར་འགྲན་བཟོད་པའི། ། སྨྲ་
མཁས་གཙུག་རྒྱན་འདབ་ལྡན་དབང་བོ་ཞིག ། མདོ་སྨད་ལྗོངས་སུ་བསྟི་ཞེས་རྣམ་
པར་གླེང་། ། ལེགས་བྱས་དོ་ར་ཡངས་པོཪ་བསྐྱེད་བསྲིངས་པའི།། སྐུ་མཆོག་དར་ལ་
བབས་པའི་ནགས་ཀྱི་ཀླུང་། ། གསར་འཚེའི་བ་མོའི་བསིལ་བས་མ་རེག་པར། ། རྣམ་
དཀར་ལོ་འདབ་གཡུར་དུ་ཟ་བ་ནས། ། འཕྲིན་ཡིག་སྙིང་སྡུག་ཀོ་ཀཱི་ལ། ། རྟེན་འབྱུང་
ལེགས་སྐྱེས་སྤུ་སྡུག་གཡོ། ། སྙན་ཚིག་མགྲིན་པའི་གླུ་དབྱངས་ཀྱིས། ། འཕང་འགྲོར་
སྐྱེངས་པ་སྟེར་བཞིན་དུ། ། སུག་པའི་འཁྲི་ཤིང་རྩེ་མོ་རུ། ། ལྡིང་ཞིང་བབས་པའི་མོད་
ཉིད་ལ། ། སྙིང་གི་ཆུ་གཏེར་སྒེག་མོ་ནི། ། དགའ་བའི་རླབས་ཕྲེང་རྒྱུན་དུ་འཆང་། །
འདི་ན་འདུ་འཛིའི་ཆུ་གཏེར་ཕྲེང་། ། མ་བོས་ངང་གིས་འདུས་པ་ཡིས། ། ཐོས་བསམ་
སྒོམ་པའི་བགྱི་བ་ལ། ། རྣམ་ཀུན་གཞོལ་བའི་སྐལ་བ་བསྒྲིབས། ། བློ་བཟང་རིང་ལུགས་
འཆི་མེད་བདུད་རྩིའི་རྫིང་། ། མ་ལུས་འགྲོ་བའི་ཕན་བདེའི་སྲོག་གི་ཟུངས། ། སྙིགས་
མར་སྤྱོད་པའི་ཚ་ཟེར་འབར་བ་ཡིས། ། ཆེས་ཆེར་གདུང་འདི་སྙིང་ལ་ཟུག་རྔུར་གྱུར། །
བྱི་བས་ལྷུན་པོ་འདེགས་པར་རྩོམ་པ་བཞིན། ། བློ་དང་བརྩོན་པའི་ནུས་པ་ཞན་གྱུར་
ཀྱང་། ། བཤད་སྒྲུབ་བསྟན་ལ་སྲི་ཞུར་བགྱིད་པ་ཡི། ། མི་མཉམ་ལས་ལ་ལྷག་བསམ་
བསྐྱེད་ཁུལ་ལགས། ། འཚམས་ཞུས།
དབང་མེད་སྐྱེ་ཤིའི་རྒྱ་མཚོར་ནུབ་པ་བདག ། ཡུན་རིང་འཚོ་ཞེས་སྨྲ་བ་བཞད་
གད་རྒྱུ། ། འོན་ཀྱང་བླ་མ་ལྷ་ལ་སྐྱབས་གསོལ་ཏེ། ། རིང་དུ་གནས་པའི་འདུན་པ་ལྷོད་
མེད་བགྱིད། ། ཀྱེ་མ་སྲོག་འདི་མི་བརྟན་ཆུ་བུར་འདྲ། ། ཟ་ཟིའི་སྲིད་འབྱོར་ཆུ་ཤིང་
ཕུང་བོ་བཞིན། ། སྙིང་བོས་དབེན་ཞིང་གདོས་སུ་ཆེ་བའི་ཚུལ། ། མང་ཐོས་ཁྱོད་ཀྱིས་
ཡང་ཡང་དགོངས་པར་མཛོད། ། སྐྱོན་བྲལ་སྡོམ་གསུམ་རིན་ཆེན་ཀ་ལ་ཤར། ། ཐུབ་
གསུང་རབ་འབྱམས་སྙིང་བོ་ཕྱུང་བའི་བཅུད། ། བྱང་ཆུབ་སེམས་མཆོག་ཟུང་གི་ཨ་མྲྀ་
ཏ༑༑ རྟག་བསྐྱིལ་གཏན་བདེའི་འཆི་མེད་གྲུབ་པར་མཛོད། ། སྙིགས་མའི་བར་ཆོད་
- 324 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
གཡུལ་ངོ་ལས་རྒྱལ་ཕྱིར། ། འཇིགས་མཛད་དཔའ་བོའི་རིམ་གཉིས་ཏིང་འཛིན་
དང་། ། ཚེ་སྦྱིན་འཕགས་མའི་བཟླས་སྒོམ་ཉམས་བཞེས་སོགས། ། མདོ་སྔགས་ཟུང་
འབྲེལ་ལམ་ལ་འགྲུབ་པར་མཛོད། ། མཁས་ཁྱོད་དབུས་གཙང་ཆོས་ཀྱི་ཞིང་ཁམས་
སུ། ། ངོས་དང་ལྷན་ཅིག་འབྱོན་པའི་དགོངས་བཞེད་ལྟར། ། འགྲུབ་ངོ་ཤར་བས་རྐྱེན་
སེལ་སྒྲོལ་ཤེར་དང་། ། དམ་ཅན་སྲུང་མའི་བསྐང་བ་གནད་སྨིན་སྒྲུབས། ། ད་དུང་ཁོ་
བོ་ཅག་ལ་ཆོས་སྲིད་ཀྱི། ། བྱ་བཞག་ཉེ་ཆར་སྒྲུབ་འདུན་འགའ་མཆིས་ཕྱིར། ། དཔལ་
གདོང་གནམ་ལོ་ཚུན་ལ་དབུས་ཕྱོགས་སུ། ། བསྐྱོད་རྒྱུར་ཨེ་འགྲོ་སྙམ་པ་དགོངས་
འཇགས་ཞུ། ། སྙན་ཚིག་མགྲིན་རྔ་ཁྲོལ་ལྡན་པའི། ། འཕྲོས་འོས་གསུང་མཆིད་འཁོར་
ལོའི་ལག ། བདག་ཡིད་པད་མཚོ་མཛེས་པའི་རྒྱན། ། ཆད་མེད་ཅི་ཡང་སྤྲོ་བར་
འཚལ། ། དེ་ལྟའི་འཕྲིན་ཡིག་མེ་ཏོག་སིལ་མའི་ཚོགས། ། སྐྱེས་བཟང་གེ་སར་སྙན་ངག་
བཅུད་ཀྱིས་སྤུད། ། ཕོ་ཉའི་བསེར་བུས་བསྐྱོད་དེ་གང་གི་དྲུང་། ། ཀུན་དགའི་སྐྱེད་
ཚལ་མཛེས་པའི་རྒྱན་དུ་ཐལ། ། ཞེས་རྟེན་མཚོན་པར་སྲུང་མདུད་ལྷ་རྫས་བཅས་ཚེས་
བཟང་པོ་ལ། །